Mauricia credie qu’ère ja pro illuminada, pr’amor qu’era excitación alugaue es sues idies en tot autrejar-li ua cèrta afogadura; e dempús de hèr un shinhau d’exercici corporau penjant-se ena rèisha, donques qu’as sòns membres les venguie de gust estirar-se, se metec a pregar damb tota era devocion qu’ère capabla, lutant contra es diuèrses distraccions qu’amiauen era sua ment d’un costat en aute, e ara fin se quedèc esclipsada sus eth dur lhet de hustes.